ⴰⵙⵉⴼ ⵏ ⵡⴰⵏⵙⵉⴼⵏ

ⴰⵙⵉⴼ ⵏ ⵡⴰⵏⵙⵉⴼⵏⵍⵢⵢⵓⵏ ⴰⵍ ⴰⴼⵔⵉⵇⵉ, ⴰⴷⵍⵉⵙ ⵡⴰⵚⴼ ⵉⴼⵔⵉⵇⵢⴰ ⵏⵖ ⴰⵙⵉⴼ ⵏ ⵉⵙⴰⴼⴼⵏ (ⵙ ⵜⴰⵄⵔⴰⴱⵜ : نهر أم الربيع ⵓⵎⵎ ⵔⵔⴰⴱⵉⵄ) ⵉⴳⴰ ⵢⴰⵏ ⵡⴰⵙⵉⴼ ⴱⴰⵀⵔⴰ ⵉⵎⵇⵇⵓⵔⵏ ⵖ ⵜⵎⴰⵣⵉⵔⵜ ⵏ ⵍⵎⵖⵔⵉⴱ. ⵢⵓⵍⵍⵉⴷ ⵡⴰⵙⵉⴼ ⵏ ⵡⴰⵏⵙⵉⴼⵏ ⵙⴳ ⵉⴷⵔⴰⵔⵏ ⵏ ⵡⴰⵟⵍⴰⵚ ⴰⵏⴰⵎⵎⴰⵙ ⵉⵙⵙⵓⴷⵓ ⵙ ⵓⵎⵏⵉⴷ ⵏ ⵓⵎⴰⵍⵓ ⴰⵍⵍⵉⴳ ⵏⵏ ⵉⴼⴼⵉ ⴳ ⵜⴰⵎⴰⵏ ⵜⵉⵖⵔⵎⵜ ⵏ ⵓⵣⵎⵎⵓⵔ, ⵖ ⵓⴳⴰⵔⵓ (oⵛéⴰⵏ) ⴰⵟⵟⵍⴰⵏⵟⵉ. ⵜⵉⵖⵣⵉ ⴳⵉⵙ 555 ⴽⵎ, ⵜⴰⵎⴽⵜⴰ ⵏ ⵡⴰⵎⴰⵏ ⵙⴳⵉⵙ ⵉⵣⵔⵔⵉⵏ ⴰⵔ ⵜⵔⴰⵃⴰⵏ ⴰⵔ 117 ⵎ3/ⵙ, ⵖⴰⵢⴰⴷⴷ ⴰ ⵢⵓⴷⵊⴰⵏ ⴰⵙⵉⴼ ⵏ ⵡⴰⵏⵙⵉⴼⵏ ⴰⴷ ⵉⴳ ⴰⵙⵉⴼ ⵡⵉⵙⵙ ⵙⵉⵏ ⴳ ⵜⵎⴰⵣⵉⵔⵜ ⵏ ⵍⵎⵖⵔⵉⴱ.

ⵉⵙⴰⴼⴼⵏ ⵏ ⵜⴰⵙⴰⵡⵜ ⴷ ⵡⴰⴷ ⵍⵄⴱⵉⴷ ⴳⴰⵏ ⵉⵙⴰⴼⴼⵏ ⵉⵎⵇⵇⵔⴰⵏ ⴷⴰⴷⴷ ⵉ-ⵜⵜ-ⴼⴼⵉⵏ ⴳ ⵡⴰⵙⵉⴼ ⵏ ⵡⴰⵏⵙⵉⴼⵏ, ⵙⵙⵉⵏ ⵉⵜⵙⵏ ⵓⵛⴽⴰⵏⴷ ⵙⴳ ⵉⴷⵔⴰⵔⵏ ⵏ ⵡⴰⵟⵍⴰⵚ ⴰⵎⵇⵇⵔⴰⵏ, ⵙⴳ ⵜⵎⵏⴰⴹⵉⵏ ⵉⵏⴼⴹⵡⴰⴽ ⴷ ⵉⵏⵏⵓⵍⵜⴰⵏ, ⵙⵖ ⵜⵙⴳⴰ ⵏ ⵓⵏⵥⵓⵍ.

ⴰⵙⵉⴼ ⵏ ⵡⴰⵏⵙⵉⴼⵏ ⵢⴰⵜⵜⵓⵢ ⴱⴰⵀⵔⴰ ⵡⴰⵜⵉⴳ ⵏⵏⵙ ⵖ ⵓⵎⵣⵔⵓⵢ ⵜⵎⴰⵣⵉⵔⵜ ⵏ ⵍⵎⵖⵔⵉⴱ ⴷ ⵓⵎⴰⴹⴰⵍ ⴰⵇⴱⵓⵔ, ⵉⵇⵇⵉⵎ ⵉⴳⴰ ⵉⵡⵜⵜⴰ ⴳⵔ ⵜⴰⴳⵍⴷⵉⵜ ⵏ ⴼⴰⵙ ⴷ ⵜⴰⴳⵍⴷⵉⵜ ⵎⵓⵔⵔⵓⴽⵛ ⴳ ⵓⵣⵎⵣ ⵉⵡⴰⵟⵟⴰⵙⵏ ⴷ ⵉⵎⴰⵔⵉⵏⵏ, ⴰⵍⵍⵉⴳ ⴷ ⵉⴽⵛⵎ ⵓⵔⵓⵎⵉ ⴰⴼⵔⴰⵏⵚⴰⵡⵉ ⵙ ⵍⵎⵖⵔⵉⴱ ⴳ ⵓⵙⴳⴳⴰⵙ ⵏ 1912. ⵉⴳ ⴷⴰⵖ ⴰⵙⵉⴼ-ⴰⴷ ⵉⵡⵜⵜⴰ ⵉⵏⴳⵔ ⵜⵉⵇⵇⴱⵉⵍⵉⵏ ⵏ ⵛⵛⴰⵡⵉⵢⵢⴰ ⴷ ⵔⵔⵃⴰⵎⵏⴰ, ⵜⵉⵍⵉ ⴷⴰⵔⵙ ⴷⴰⵖ ⵢⴰⵜ ⵜⴰⵡⵡⵔⵉ ⵜⴰⴳⵊⴷⴰⵏⵜ ⴳ ⵜⵉⴱⴹⵉⵜ ⵜⴰⵜⵔⴰⵔⵜ ⵏ ⵎⵓⵔⵔⵓⴽⵛ, ⵉⵍⵍⴰ ⵉⵏⴳⵔ ⵜⴰⵙⴳⴰ ⵏ ⵎⵔⵔⴰⴽⵛ-ⴰⵙⴼⵉ ⴷ ⵜⴰⵙⴳⴰ ⵏ ⵜⵉⴳⵎⵎⵉ ⵜⵓⵎⵍⵉⵍⵜ-ⵙⵜⵜⴰⵜ.

 ⵜⵉⵡⵍⴰⴼⵉⵏ 

 ⴰⵙⵙⴰⵖ 
ⴰⵙⵙⴰⵖ ⴰⵇⵇⴱⵓⵔ ⵉⴳⴰⵜ ⵡⴰⵏⵙⵉⴼⵏ ⵙ ⵓⵏⴰⵎⴽ ⵏ ⵡⴰⵙⵉⴼ ⵏ ⵉⵙⴰⴼⴼⵏ ⵏⵖ ⴰⵙⵉⴼ ⴽⵓⵍⵍⵓ ⵉⵎⵇⵇⵓⵔⵏ, ⴰⵛⴽⵓ ⴰⵙⵉⴼ ⴰⴷ ⵉⴳⴰ ⴰⵙⵉⴼ ⴽⵓⵍⵍⵓ ⵢⵎⵇⵇⵓⵔⵏ ⴳ ⵜⴰⵎⵏⴰⴹⵜ-ⴰⴷ ⵍⵍⵉ ⴳ ⵉⵍⵍⴰ, ⴰⵢⴰⵖ ⴰⴼ ⴰⵙ ⴳⴰⵏ ⵙ ⵡⴰⵙⵙⴰⵖ ⴰⵙⵉⴼ ⴰⵎⵇⵇⵔⴰⵏ ⵏⵖ ⴰⵙⵉⴼ ⵏ ⵉⵙⴰⴼⴼⵏ, ⵖⵎⴽⵍⵍⵉ ⵉⵙⴰⵡⵍ ⴼ ⵡⴰⵙⵙⴰⵖ ⴰⴷ ⵍⵢⵢⵓⵏ ⴰⵍ ⴰⴼⵔⵉⵇⵉ ⴳ ⵓⴷⵍⵉⵙ-ⵏⵙ ⵡⴰⵚⴼ ⵉⴼⵔⵉⵇⵢⴰ, ⴰⴷⵍⵉⵙ ⴰⴷ ⵍⵍⵉ ⵉⴳⴰⵏ ⵢⴰⵏ ⵙⴳ ⵉⴳⵊⴷⴰ ⵏ ⵜⵓⵙⵙⵏⴰ ⵏ ⵍⵎⵖⵔⵉⴱ ⴰⵇⵇⴱⵓⵔ ⴷ ⵜⵓⵙⵙⵏⴰ ⵉⵇⵇⴱⵉⵍⵏ-ⵏⵙ. 

ⴳ ⵜⴰⵙⵓⵜ ⵜⵉⵙⵙ 16 ⴰⵙⵙⴰⵖ ⴰⴷ ⵉ-ⵜⵜ-ⵓⵙⵙⵏⴼⴰⵍ ⵙ ⵡⴰⵙⵙⴰⵖ ⵏ ⵓⵎⵎ ⵔⵔⴱⵉⵄ, ⴰⵙⵙⴰⵖ ⴰⴷ ⵏⵏⴰ ⵉⴳⴰⵏ ⴰⵙⵙⴰⵖ ⵏ ⵢⴰⵏ ⵉⵖⵔⵎ ⵙⴳ ⵉⵖⵔⵎⴰⵏ ⵏⵏⴰ ⵖ ⵉⵣⵔⴰⵢ ⴼ ⵡⴰⵙⵉⴼ ⴰⴷ, ⵎⴰⵛⵛ ⴰⵙⵙⴰⵖ ⵏ ⵉⵖⵔⵎ ⴰⴷ ⵉⴳⴰⵜ ⵓⵎⵎ ⵔⴰⴱⵉⵄ ⵖⵎⴽⵍⵍⵉ ⵉⵏⵏⴰ ⵎⵓⵃⵎⵎⴰⴷ ⴰⵍ ⵉⴷⵔⵉⵙⵉ ⴳ ⵓⴷⵍⵉⵙ ⵏⵏⵙ ⵏⵓⵣⵣⵀⴰⵜ ⴰⵍⵎⵓⵛⵜⴰⵇⵇ.

ⴰⵙⵙⴰⵖⵏ ⵢⴰⴹⵏⵉ 
ⵉⵟⵟⴰⴼ ⴰⵙⵉⴼ ⴰⴷ ⴽⵉⴳⴰⵏ ⵏ ⵉⵙⵎⴰⵡⵏ ⵏⵖ ⵡⴰⵙⵙⴰⵖⵏ ⵢⴰⴹⵏⵉ, ⵣⵓⵏ ⴷ :
ⴰⵙⵉⴼ ⵏ ⵉⵙⴰⴼⴼⵏ
ⵓⵎⵎ ⵔⵔⴱⵉⵄ
ⴰⵏⴰⵜⵉⵙ
ⴰⵙⴰⵏⴰ
ⵎoⵔⴱⴻⵉⴰ
ⵎoⵔⴱⴻⴰ
ⵎoⵔⴱⵉⴰ
Oⵓⵎ-ⴻⵔ-ⵔⴱⵉⴰ

ⴰⴳⵍⴰⵎ 
ⴰⵔⴷ ⵉ-ⵜⵜ-ⵏⴱⴰⵄ ⵡⴰⵙⵉⴼ ⵏ ⵡⴰⵏⵙⵉⴼⵏ ⵙⴳ ⵉⴷⵔⴰⵔⵏ ⵡⴰⵟⵍⴰⵚ ⴰⵏⴰⵎⵎⴰⵙ, ⵙⴳ ⵜⴰⵖⵣⵉ ⵏ 1800  ⵎ  ⴼ ⵓⴼⵍⵍⴰ ⵏ ⵡⴰⴽⴰⵍ, ⴰⴳⴳⵓⴳⵏ ⵉⵖⴱⵓⵍⴰ ⵏⵙ ⴼ ⵜⴰⵎⴷⵉⵏⵜ ⵏ ⵅⵏⵉⴼⵔⴰ ⵙ  40 ⴽⵎ, ⴰⴳⴳⵓⴳⵏ ⴷⴰⵖ  ⴼ ⵉⵖⵔⴻⵎ ⵏ ⵎⵔⵉⵔⵜ ⵙ  26 ⴽⵎ.

ⴰⵙⵉⴼ ⵏⵏⴰⵖ ⵙⴳ ⵉⵖⵔⴻⵎ ⵏ ⵅⵏⵉⴼⵔⴰ ⵉⴼⴽⴰ ⵢⵉⵅⴼ ⵏⵏⵙ ⵙ ⵓⵎⵏⵉⴷ ⵏ ⵉⴼⴼⵓⵙ, ⵉⵍⵎⴰ ⵢⴻⴽⵛⴻⵎ ⵙ ⵓⵥⴰⵖⴰⵔ ⵏ ⵜⴰⴷⵍⴰ, ⵉⵍⵎⴰ ⴽⵛⵎⵏⴷ ⵙⴻⵔⵙ ⵉⵙⴰⴼⴼⵏ ⵏ ⵜⴰⵙⴰⵡⵜ ⴷ ⵡⴰⴷ ⵍⵅⴹⴻⵔ ⴷ ⵡⴰⵙⵉⴼ ⵏ ⵡⴰⴷ ⵍⵄⴱⵉⴷ ⵙⴳ ⵉⵥⵥⴻⵍⵎⴹ.

 ⴰⵎⴷⴰ ⴰⵍⵉⵍⴰⵏ 
ⴰⵎⴷⴰ ⴰⵍⵉⵍⴰⵏ ⵏ ⵡⴰⵙⵉⴼ ⵏ ⵡⴰⵏⵙⵉⴼⵏ ⴷⴰⵔⵙ ⵢⴰⵜ ⵜⴰⵊⵓⵎⵎⴰ ⵏ 35 000 ⴽⵎ^2  .

 ⵉⵙⴰⴼⴼⵏ ⴰⵔⵔⴰⵡ 
 ⴰⵙⵉⴼ ⵏ ⵜⴰⵙⴰⵡⵜ
 ⴰⵙⵉⴼ ⵏ ⵡⴰⴷ ⵍⵅⴹⵕ
 ⴰⵙⵉⴼ ⵏ ⵡⴰⴷ ⵍⵄⴱⵉⴷ
 ⴰⵙⵉⴼ ⵏ ⵙⵔⵓ
 ⴰⵙⵉⴼ ⵏ ⵛⴱⵓⴽⴰ
 ⴰⵙⵉⴼ ⵏ ⵡⴰⵡⵎⴰⵏⴰ
 ⴰⵙⵉⴼ ⵏ ⴷⵔⵏⴰ

Amawal 
 ⴰⵎⴷⴰ ⴰⵍⵉⵍⴰⵏ  : حوض مائي
 ⵉⵍⵉⵍⴰⵏ: ماء
 ⴰⵎⴷⴰ: حوض
 ⴰⴳⵊⴷⴰⵏ: رئيسي
 ⴰⴳⴰⵔⵓ: محيط
 ⵓⵥⵥⵓⵏ: حد فاصل
 ⴰⴽⵜⵓⵎ : صبيب ,débit
 ⴰⴳⵍⴰⵎ: وصف، description
 ⵜⴰⵎⵣⴰⵣⵜ: جريان, mouvemnt d'une rivière
 ⴰⵎⵖⵍⴰⵍ: دائم, permanant

 ⵥⵔ ⵓⴳⴳⴰⵔ 
 ⴰⵟⵍⴰⵙ ⴰⵏⴰⵎⵎⴰⵙ
 ⴰⵙⵉⴼ ⵏ ⴷⵔⴰ
 ⴰⵙⵉⴼ ⵏ ⴷⴰⴷⵙ
 ⴰⵙⵉⴼ
 ⴰⵙⵉⴼ ⵏ ⵜⴰⵎⵔⵉ

 ⵉⵙⴰⵖⵓⵍⵏ